《荔支 其五》
明代·梁以壮

游人未必知成熟，一见频思十八娘。鹿角解时方可媚，槿花开后始生香。

团团圭璧深藏液，浅浅芙蓉艳借裳。怪得相如当日病，茂陵无尔渴偏长。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。